Supertaal - RDF-voer
type: channel
description: Kom praat saam!
items: voël

voël
type: item
description: Verskeie soorte voëls. voël Afbreking: vo•ël Uitspraak: /fuə̯ɫ/ Selfstandige naamwoord: voël Meervoud: voëls Verkleinwoord: voëltjie Meervoud van verkleining: voëltjies Betekenis: • Warmbloedige dier met twee bene en twee vlerke wat met vere bedek is en eiers lê; 'n lid van die klas op Aves in die filum Chordata. Gebruik: • 'n Voël vlieg grasieus deur die lug. • Voëls verskil in grootte van klein mossies tot groot voëls soos volstruise en emoes. Spreekwoord: • Hy sit soos 'n voël op 'n tak. [Sonder 'n vaste woonplek wees.] • Die vere maak die voël. ['n Mens word na sy uiterlike geoordeel.] • 'n Ou voël met kaf probeer vang. [Probeer om 'n ervare persoon te kul.] • Elke voël sing soos hy gebek is. [Elkeen praat en handel maar volgens sy eie aard.] • Een voël in die hand is beter as tien in die lug. [Kies liewer wat seker is bo die onsekere.] • Solank die voël vlieg, kan enigeen skiet. [Solank 'n meisie ongetroud is kan enigeen by haar vlerksleep.] Hiponiem: • hoendervoël • loopvoël • kusvoël • roofvoël • sangvoël • seevoël • waadvoël Afgelei: • geluksvoël • spotvoël • voëlboek • voëlgesang • voëlhok • voëlkyk • voëlnes • voëlparadys • voëlpark • voëlperspektief • voëlsoort • voëlspesie • voëlvanger • voëlveearts • voëlverskrikker • voëlvry • voëlwild Vertaling: Engels: bird Nederlands: vogel Xhosa: intaka Zoeloe: inyoni Nota: • Moenie "voël" met "voel" verwar nie. • Versamelnaam: 'n swerm voëls. Laat weet asb as die inskrywing foute bevat of verder verbeter kan word.
creator: Leksikograaf
date: 2019-05-19T14:52:08-00:00